Mga tataramon na Bisaya
An Bisayá o Binisaya iyo an saróng grupo nin mga tataramon kan Filipinas na kaano-ano kan Tagalog asin mga tataramon na Bikol, an gabos na tolóng ini na kun saen parte kan mga tataramon na Sentral Filipino. Kadaklan sa mga tataramon na Bisayá tinataram sa enterong seksyon nin Visayas kan nacion, alagad pigtataram man ini sa kasuran na parte kan Rehiyon Bikol (partikularmente sa Masbate), sa mga isla nin Luzon, arog nalang kan pagkakabuo sa Romblon, kadaklan sa mga lugar sa Mindanao asin sa mga provincia nin Sulu na madudugangan sa Sur-sulnupan kan Mindanao. Sa Metro Manila, igwang mga pirang residente an nagtataram man nin mga Bisaya.

Pigbubuo nin dae mababa sa 30 mga tataramon an pamilya nin tataramon na Bisayá. Sa mga ini, an Cebuano o Sinugbuanon an pinakadakol an parataram na minagamit sa 20 milyon na katawo na pigtataram bilan saindang katutubóng tataramon, ini nasa Sentral Bisaya, mga parte kan Subangang Bisaya, asin kadaklan sa Mindanao. An iba pan bistadohon na tataramon asin malawakon na tinataram na Bisayá iyo an Hiligaynon o Ilonggo na tinataram kan 10 milyon sa Sulnupang Bisaya asin SOCCSKSARGEN; asin an saró iyo an Waray-Waray, na tinataram kan 3 milyon sa Subangang Bisaya. An importante sa kabihasnan, an iskritura asin an kaligrapiya kan kadaklan kan mga tawo nin Bisaya iyo an badlit, na may pagkakaiba sa iskriturang Tagalog na baybayin.

Mga Toltolan

Panluwas na Takod 

 Mga koleksyong Kaipuleohone ni Robert Blust kaiba an mga materyales sa Bisaya.